Rand steur hom nie aan Cyril se planne | Netwerk24
Deur Elvira Wood 16 Mei 2019 07:47
’n Dollar sou jou Donderdagoggend R14,24 kos.
Die rand het hom Dinsdag glad nie aan pres. Cyril Ramaphosa gesteur nie.
Ramaphosa het vir die eerste keer ná die verkiesing beleggers by Goldman Sachs se konferensie in Parktown, Johannesburg, toegespreek.
Hy het onder meer daarop gesinspeel dat hy sy kabinet gaan herstruktureer om ekonomiese groei aan te wakker.
Hy het ook gesê beleggers moet gerus wees oor die grondkwessie en dat die hele proses volgens wet uitgevoer sal word.
Oor Eskom het Ramaphosa dit duidelik gemaak dat dié kragreus wel geherstruktureer gaan word, maar onder geen omstandighede geprivatiseer word nie.
Al die beloftes en gerusstellings het egter niks aan die heil van die rand gedoen nie. Die geldeenheid het teen Donderdagoggend steeds bykans onveranderd dié week teen R14,24 teenoor die dollar verhandel.
Daar is ook geen groot veranderinge aan die wisselkoers van die rand teenoor die Britse pond (R18,30) en die euro (R15,97) nie.
Goud: $1 296,60 per fynons.
Platinum: $846 per ons.
Olie: $72,10 per vat.
Bitcoin: $8 008,81
Meer oor: Eskom | Cyril Ramaphosa | Kabinet | Rand | Dollar
Waarskynlik g’n beurtkrag dié winter, beloof Cyril